laion/Wikipedia-Exotic huggingface dataset:
לורקה (כדורגל)

לורקה פוטבול קלוב (בספרדית: Lorca Fútbol Club S.A.D) היא קבוצת כדורגל ספרדית מהעיר לורקה שבמורסיה. הקבוצה משחקת באצטדיון פרנסיסקו ארטס קראסקו המכיל 8,120 מקומות ישיבה. המועדון הוקם ב-2003 בשם לה הויה דפורטיבה על ידי הבנאי פדרו רוסל, שהיה הספונסר של הקבוצה בשנים הראשונות שלה. בשנת 2010, המועדון שינה את שמו לשם לה הויה לורקה, לאחר שהמועדון עלה לראשונה בתולדותיו לטרסה דיוויסן, אך המועדון עדיין המשיך לשחק בלה הויה. פדרו רוסל התפטר מתפקידו כנשיא, ולואיס חימנז החליף אותו. במהלך השנים האלה, הקבוצה כונתה בשם El Brócoli Mecánico (שעון הברוקולי) על שם הירק, שהוא הייצוא המקומי הגדול ביותר. בשנת 2011, הקבוצה התחילה לשחק את משחקיה באצטדיון פרנסיסקו ארטס קראסקו בלורקה. ב-2013 לה הויה לורקה עלתה לראשונה בתולדותיה לסגונדה ב' באמצעות פלייאוף העלייה, שבו גברה באמצעות שערי חוץ על פנייה דפורטיבה לאחר תיקו 4—4 בסיכום שני המשחקים. הקבוצה סיימה כסגנית בגביע הפדרציה הספרדית, בהצלחתו הראשונה של המועדון בכדורגל הלאומי. בעונות הבאות, המועדון משך תשומת לב על המדים שלו, כשהחולצת החוץ נראתה כמו ברוקולי. ב-8 ביולי 2016, המועדון שינה את שמו לשם לורקה פוטבול קלוב כאשר הוא נרכש על ידי כדורגלן העבר והמאמן הסיני שו גנבאו. בנובמבר 2016, כאשר לורקה שיחקה נגד חומייה המשחק שודר בשידור חי באינטרנט בסין, גם חומייה נמצאת תחת בעלות סינית. ב-27 מאי 2017, הקבוצה העפילה לסגונדה בפעם הראשונה בתולדותיה, לאחר תיקו 0-0 בבית נגד אלבסטה בפלייאוף העלייה (1-1 בסיכום, ולורקה עלתה בגלל שער חוץ). לה ליגה: 0 עונות. הליגה הספרדית השנייה: 1 עונות. (כולל עונת 2017/18) הליגה הספרדית השלישית: 4 עונות. הליגה הספרדית הרביעית: 3 עונות. ליגות אזוריות: 3 עונות. הליגה השישית: 4 עונות. אתר האינטרנט הרשמי של לורקה (בספרדית) פרופיל, באתר Transfermarkt פרופיל, באתר Soccerway פרופיל, באתר WorldFootball.net גליל עליון הדיחה את נתניה מהגביע, באתר הארץ, 3 באוקטובר 2013 Crazy! Spanish team La Hoya Lorca announce new broccoli away kit‏ 4 באוקטובר 2013 “ABC Deportes” El Jumilla-Lorca podrá ser visto en China por 300 millones de personas‏
אפקט הקוברה

אפקט הקוברה המכונה גם אפקט החולדה (באנגלית: Cobra effect או Rat effect) מתרחש כאשר פעולה שמטרתה לפתור בעיה מחמירה את הבעיה. מקור המונח אפקט הקוברה באנקדוטה מתקופת הראג' הבריטי. לפי האנקדוטה, הממשל הבריטי גילה דאגה בשל מספר הקוברות בדלהי, וחילק פרס כספי למי שיביא גופה או עור של קוברה למשרדי הממשלה. בתגובה לכך, מספר לא מועט של אזרחים החלו לגדל קוברות על מנת להרוג אותן ולקבל את הפרס. לאחר שהממשל הבין שזה מה שקורה, הפרס בוטל ובתגובה לכך שחררו התושבים את כל הקוברות לחופשי, ומספר הקוברות באזור גדל. את המונח טבע הכלכלן הגרמני הורסט זיבֶּרט. מקור המונח אפקט החולדה במקרה דומה שהתרחש בהאנוי שבווייטנאם, כאשר האזור היה מושבה צרפתית. הממשל הצרפתי חילק פרס על לכידת חולדות, והבאת זנבן לנציג הממשל. כתוצאה מכך, מעבר לפתיחת חוות לגידול חולדות, החלה לגדול אוכלוסיית החולדות חסרות הזנב בהאנוי, מכיוון שלוכדי החולדות היו לוכדים אותן, קוטעים את זנבן ומשחררים אותן לחופשי. ברוב הדיסציפלינות המדעיות נעשה שימוש במונח במשמעותו המקורית. בכלכלה ובפוליטיקה נהוג להשתמש במונח בהקשר של תמריץ שגוי. הורסט זיבֶּרט, Der Kobra-Effekt. Wie man Irrwege der Wirtschaftspolitik vermeidet‏, מינכן: Deutsche Verlags-Anstalt‏, 2001‏, ISBN 3-421-05562-9 (בגרמנית). freakonomics, The Cobra Effect: Full Transcript, באתר freakonomics, ‏11 באוקטובר 2012 (באנגלית). ליאור טומשין, ‏לקחים שלמדתי מטראמפ, באתר גלובס, 10 בנובמבר 2016 גארי דרֶביץ', סודות המקל והגזר, באתר אלכסון, ‏2 במרץ 2017. Mouna Attarha; James Bigelow; James Bigelow (2018). "Unintended Consequences of White Noise Therapy for Tinnitus—Otolaryngology's Cobra Effect". JAMA Otolaryngol Head Neck Surg. 144 (10): 938–943. doi:10.1001/jamaoto.2018.1856.
אלגוריתם לאס וגאס

במדעי המחשב, אלגוריתם לאס וגאס הוא אלגוריתם אקראי שמחזיר תוצאות נכונות בלבד. אם הוא לא השיג כזו, הוא מודיע על כישלון. במילים אחרות, אלגוריתם לאס וגאס אינו מהמר על נכונות התוצאה, אלא רק על המשאבים המשמשים לצורך החישוב. דוגמה פשוטה היא מיון מהיר אקראי, כאשר איבר הציר נבחר באופן אקראי, אבל התוצאה תמיד ממוינת. ההגדרה הרגילה של אלגוריתם לאס וגאס כוללת את ההגבלה שתוחלת זמן הריצה תמיד תהיה סופית, כאשר התוחלת מתבצעת מעל מרחב המידע האקראי, או האנטרופיה, בהם האלגוריתם משתמש. הגדרה חלופית דורשת שאלגוריתם לאס וגאס תמיד יסתיים (יהיה יעיל), אך הוא עשוי לתת כפלט סמל שאינו חלק ממרחב הפתרונות כדי לדווח על כשל במציאת פתרון. אלגוריתמים מסוג לאס וגאס הוצגו על ידי לסלו בבאי ב-1979, בהקשר של בעיית איזומורפיות גרפים, כזוג לאלגוריתם מונטה קרלו. ניתן להשתמש באלגוריתמים מסוג לאס וגאס במצבים בהם מספר הפתרונות האפשריים מוגבל, וכאשר אימות נכונותו של הפתרון המועמד הוא קל יחסית, בעוד חישוב הפתרון הוא מורכב. מקור השם מהעיר לאס וגאס, אשר ידועה כסמל להימורים. מחלקת הסיבוכיות של בעיות הכרעה להן קיים אלגוריתם לאס וגאס עם תוחלת זמן ריצה פולינומית, היא ZPP. מתקיים כי ZPP = RP ∩ co -RP {\displaystyle {\textrm {ZPP}}={\textrm {RP}}\cap \,{\text{co}}\,{\textrm {-RP}}\!} , דבר הקשור באופן הדוק עם הדרך שאלגוריתמים מסוג לאס וגאס נבנים לעיתים. כלומר המחלקה RP מורכבת מכל בעיות ההכרעה להן קיים אלגוריתם זמן-פולינומי אקראי המחזיר תשובה נכונה, כאשר התשובה הנכונה היא "לא", אבל רשאי לטעות בהסתברות מסוימת הרחוקה מ-1, כאשר התשובה היא "כן". כאשר קיים אלגוריתם כזה עבור בעיה והמשלימה שלה (התשובות "כן" ו "לא" מוחלפות), ניתן להריץ בו זמנית את שני האלגוריתמים ובאופן חוזר ונשנה: להריץ כל אחד מספר קבוע של צעדים, בתורנות, עד שאחד מהם מחזיר תשובה ודאית. זו הדרך הרגילה לבנות אלגוריתם לאס וגאס הפועל בתוחלת זמן פולינומית. שימו לב כי באופן כללי אין חסם עליון על זמן הריצה של המקרה הגרוע של אלגוריתם לאס-וגאס. באלגוריתם מונטה קרלו, בדומה ללאס וגאס, המשאבים בשימוש חסומים אבל לא מובטח שהתשובה נכונה. על ידי יישום של אי-שוויון מרקוב, ניתן להמיר אלגוריתם לאס וגאס לאלגוריתם מונטה קרלו באמצעות סיום מוקדם. אלגוריתם אטלנטיק סיטי אקראיות המדריך לאלגוריתמים ותורת החישוביות, CRC Press LLC, 1999.  אלגוריתם "לאס וגאס" ב"מילון של אלגוריתמים ומבני נתונים [באינטרנט], פאול א. בלק, ארצות הברית, המכון הלאומי לתקנים וטכנולוגיה. זמין מ: 17 יולי 2006. (גישה מאי 09, 2009)[1] Steven D. Galbraith (2012). Mathematics of Public Key Cryptography. Cambridge University Press. p. 16. ISBN 978-1-107-01392-6. László Babai, Monte-Carlo algorithms in graph isomorphism testing, Université de Montréal, D.M.S. No. 79-10.
יוסי דינה

יוסי דינה (באנגלית: Yossi Dina; נולד ב-21 באוגוסט 1954) הוא איש עסקים ישראלי אמריקאי, יזם ובעל תוכנית ריאלטי בערוץ E! בשם "יוסי 90210". דינה נולד בישראל וגדל בקיבוץ. שירת בצה"ל כקצין מודיעין. עבר לעבוד בפריז, ובגיל 23 עבר לגור בלוס אנג'לס, שם מכר תכשיטים מדלת לדלת. נודע בשם "המשכונאי לעשירים ומפורסמים". לאחר שפתח בית עבוט בשם "The Dina Collection" בבוורלי הילס. דינה עשה מעבר[דרושה הבהרה] והחל לבצע עסקים עם סלבריטאים רבים. חנותו של דינה מוכרת ציורים, פסלים, תכשיטים, שעונים, מהדורות ראשונות, מכוניות ומזכרות בשווי של מיליוני דולרים. בשנת 2014 הגיע לביקור בישראל וביצע מספר רכישות וראיונות טלוויזיוניים. דינה גר במאליבו, בבית שהיה שייך לזמר ולקומיקאי אל ג'ולסון. יוסי דינה, במסד הנתונים הקולנועיים IMDb (באנגלית) YOSSI DINA: PAWNBROKER TO THE RICH AND FAMOUS Lenny Dykstra’s Memorabilia Being Auctioned רותי שילוני, ‏הקיבוצניק שהפך למלך האספנות של הוליווד, באתר ‏מאקו‏, 22 בפברואר 2014 הבאזז: יוסי דינה (כוכב "יוסי 90210") בביקור מולדת אלעד מסורי, “פעם היה לי אגו גדול”: משכונאי הצמרת יוסי דינה בראיון חג עם אלעד מסורי The Pawn King
אלגוריתם אטלנטיק סיטי

אלגוריתם אטלנטיק סיטי הוא אלגוריתם אקראי הפועל בזמן-פולינומי ועונה בצורה נכונה לפחות 75% מהזמן (או, בכמה גרסאות, ערך אחר גדול מ-50%). המונח "אטלנטיק סיטי" הוצג לראשונה ב-1982 על ידי ג'יי פין בכתב יד שלא פורסם שכותרתו השוואה של בדיקות הסתברותית לבדיקת ראשוניות. המחלקות הנפוצות האחרות של אלגוריתמים אקראיים הן אלגוריתם מונטה קרלו ואלגוריתם לאס וגאס. אלגוריתם מונטה קרלו הוא תמיד מהיר, אבל צודק רק בהסתברות גבוהה. מצד שני, אלגוריתם לאס וגאס תמיד צודק, אבל מהיר רק בהסתברות גבוהה. אלגוריתם אטלנטיק סיטי הוא אלגוריתם זמן-פולינומי אקראי, שצודק בהסתברות גבוהה ומהיר בהסתברות גבוהה. Richard A. Mollin (2003). RSA and Public Key Cryptography. CHAPMAN & HALL/CRC. p. 80. William J Turner (במאי 2002). Black Box Linear Algebra with the Linbox Library (PDF). North carolina State University. p. 3. נבדק ב-10 ביולי 2014. {{cite book}}: (עזרה)
פוסטה

האם התכוונתם ל... פּוֹסְטָה – דואר פּוּסְטָה – ערבה רחבת ידיים במישור הפאנוני הגדול, בשטחן של הונגריה וסלובקיה רכב להעברת אסירים – המכונה בסלנג "פוסטה" או "זינזאנה" פוסטה (אתר חדשות) – אתר חדשות בתחום הפלילים. מקור השם הוא במשאית הגדולה שבה מובילים עצירים ואסירים מתחנות משטרה ובתי מעצר אל בתי המשפט ובתי הסוהר ז'וזפ מריה פוסטה – כדורגלן עבר קטלאני-ספרדי ששיחק בעמדת הקשר פוסט
שחיינית רחבת-מקור

שחיינית רחבת-מקור או שחיינית אדומה (שם מדעי: Phalaropus fulicarius) היא מין של עוף מים ממשפחת החרטומניים. מידות ממוצעות: אורך: 21 ס"מ. משקל: 63 ג' לנקבה, 50 ג' לזכר. מוטת כנפיים 42 ס"מ. שלא כמקובל בעולם העופות הנקבה גדולה מהזכר, וצבעונית יותר ממנו בלבוש הקיץ שלה: כיפה שחרחרה, לחיים לבנות, גרון וגחון בצבע אדמדם-חלוד, מקור צהוב עם קצה שחור, גב מפוספס בחום-לבן ורגליים אפורות. לבוש החורף פחות צבעוני, בצבעי לבן, אפור ואפור-תכול. בלבוש זה דומה שחיינית רחבת מקור לשחיינית צרת מקור והאבחנה העיקרית בין המינים נעשית על-פי צורת המקור, שהוא עבה יותר אצל הראשונה. השחייניות מתאפיינות בקרומי-שחייה נפרדים, כלומר, אחד בכל אצבע. מאפיין זה נמצא אצל מעט עופות מים, ביניהם האגמייה. מין זה ניזון מפלנקטון, חרקי מים וסרטנים ירודים. דרך ליקוט המזון היא ייחודית: השחיינית שוחה במעגלים קטנים, יוצרת מערבולת קטנה, ומלקטת במקורה, תוך כדי סיבוב, את המזון שעולה במערבולת. שחייניות רחבות מקור חיות ודוגרות בחוג הארקטי של אירו-אסיה - גרינלנד, איסלנד, סיביר - ובצפון אמריקה. לקראת החורף הן נודדות לדרום אפריקה ודרום אמריקה בהתאמה (ר' מפת תפוצה קיץ-חורף). בשל עובדה זו הן נחשבות לנודדות ארוכות-טווח. בישראל הן נחשבות למזדמנות נדירות ביותר, עם תצפיות בודדות בכל שנה. אזורי המחיה שלהן הם מקווי מים, והן מבלות את רוב זמנן בשחייה (מכאן שמן). הן מותאמות למחיה במים מתוקים ומלוחים כאחת, ומרבות להימצא בלב ים, בעיקר בעונת הנדידה והחורף. מין זה מתאפיין בהתנהגות רבייה יוצאת דופן, שנצפית רק אצל מיני ציפורים מעטים: היפוך תפקידים בין הזכר לנקבה. לא רק שהנקבה היא המחזרת אחרי הזכר אלא שלאחר הטלת הביצים היא עוזבת את הקן ומחפשת בן זוג אחר לרבייה. תופעה זו נקראת רבייה פוליאנדרית - נקבה אחת עם מספר זכרים. הדגירה וגידול האפרוחים מוטלים על הזכר לבדו. גם הנדידה דרומה מתבצעת בנפרד: הנקבות יוצאות מוקדם יותר, מיד לאחר הטלת הביצים האחרונה. הזכרים והצאצאים הצעירים יוצאים דרומה כחודש-חודשיים לאחר מכן. Museum specimen מדיה וקבצים בנושא שחיינית רחבת-מקור בוויקישיתוף שחיינית רחבת-מקור, באתר ITIS (באנגלית) שחיינית רחבת-מקור, באתר NCBI (באנגלית) שחיינית רחבת-מקור, באתר Internet Bird Collection (באנגלית) שחיינית רחבת-מקור, באתר GBIF (באנגלית) יום האב הבינלאומי: ציפורי ישראל ששינוי תפקידים אתר ynet. שחיינית רחבת-מקור באתר הרשימה האדומה של IUCN
ממלכות נסתרות

ממלכות נסתרות (באנגלית: Hidden Kingdoms) היא מיני סדרת-טבע תיעודית שהופקה על ידי ה-BBC. סדרה זו חוקרת יצורים קטנים בטכניקה המאפשרת לראות את נקודת מבטם על העולם ואיך נצפה העולם מעיניהם. נצפים בסדרה: מינים שונים של זוחלים דו-חיים ויונקים כולל מינים נדירים ובעלי התנהגויות מרשימות, את הסדרה מקריין סטיבן פריי. מתחת השמיים הפתוחים - הפרק מתאר את חייו של חדף פיל החי באפריקה, מימי ינקותו עד לבגרותו. את שרידותו גם לאחר מות אימו ומתעד את הקשיים והשיטות שלו כדי לשרוד. בנוסף מתועדים חייו של עכבר החגבים החי במדבריות סונורה שבארצות הברית. הפרק מתעד את חייהם של העכברים בצל אימם וחיי משפחה, עד לבגרותם וחיי בדידות במדבריות. את הצייד למאכל של עקרבים ארסיים בטכניקה ובחסינות שאינה פוגעת בעכברים. בפרק מתועד מחזה נדיר של ירידת גשם במדבר ואת ההתמודדות של העכבר עמו, גשם זה מתרחש לעיתים רחוקות ופעם אחת בכל ימי חייו של עכבר מסוג זה. סודות היער - הפרק מתאר את חייהם של שני טמיאסים ביערות צפון אמריקה את ההגמוניה ויחסי החברות ביניהם. איך הם מתכוננים לחורף באגירת אגוזים, בעוד האחד מתכונן הטמיאס הגדול יותר גונב ממנו את האגוזים שאגר הראשון, מה שמצריך אותו ליטול סיכונים וללקט בטריטוריה לא לו מה שמוביל לעימות ולגירוש. לאחר הגירוש הוצרך ללקט בשטחים פתוחים תחת עיניהם של עופות דורסים, והימלטות של הטמיאס מעוף דורס שכמעט גרם למותו. בנוסף מתועדים חייו של חדף העצים החי בג'ונגל הטרופי הצורך אוכל מידי שעתיים. הפרק מתאר את דרכי התמודדותו כדי לאכול פירות, את שיטותיו לחמוק משאר בעלי חיים הבאים אף הם לאכול פירות ואת ההימלטות ממארב נחשים שכמעט גרמו למותו. היער האורבני - הפרק האחרון מתאר את המרמוסט המצוי החי בריו דה ז'ניירו בברזיל ומנסה לשרוד בעיר על ידי תנועה בלהקה, מציאת פירות שאנשים זורקים והימלטות מחתולים טורפים. בצד השני של העולם, בטוקיו, חיפושית זבל מתמודדת עם חיפושיות אחרות בהימורים אך נזרקת כאשר היא מפסידה. עתה עליה לחפש את עצי הבמבוק מהם היא ניזונה ונמצאים במרחק גדול מטוקיו. בדרכה היא נמלטת מטורפים כמו עטלפים, שממיות ועורבים. "ממלכות נסתרות", במסד הנתונים הקולנועיים IMDb (באנגלית) "ממלכות נסתרות", באתר Rotten Tomatoes (באנגלית) "ממלכות נסתרות", במסד הנתונים הקולנועיים KinoPoisk (ברוסית)
פיישוטו

פיישוטו (בפורטוגזית Peixoto) הוא שם משפחה, פורטוגזי וברזילאי, שבמקור בשפה הפורטוגזית משמעותו "דג קטן" או "דגיג" . שם משפחה זה נפוץ בקרב העם הפורטוגזי ובקרב ברזילאים ממוצא פורטוגזי, וכמו כן אצל יהודים פורטוגזים שחיו בפורטוגל ונפוצו בפזורה הספרדית-פורטוגזית בעולם. אצל היהודים בעיקר במזרח התיכון – למשל, בסוריה ובארץ ישראל, לשם זה אומצו כתיבים נוספים: הכתיב האיטלקי Picciotto (פיצ'וטו) או הכתיב וההיגוי העברי "פיג'וטו", בהשפעת הטורקית והערבית. האם התכוונתם ל... אישים ששם משפחתם "פיישוטו" אישים פוטורגזים או ברזילאים: אפראניו פיישוטו – רופא, סופר, היסטוריון ומבקר ספרות ברזילאי פלוריאנו פיישוטו (1895-1839) - הנשיא השני של ברזיל אישים מן הפזורה היהודית הספרדית-פורטוגזית: בנימין פרנקלין פיישוטו (1890-1834) - דיפלומט, משפטן, פעיל קהילתו ונדבן יהודי אמריקאי שמואל פיישוטו - בנקאי יהודי צרפתי שחי בבורדו (מאה ה-17) בצורה "פיג'וטו" משה דה פיג'וטו (1942-1868) - פעיל ציוני ונציג פוליטי בולט של העדה הספרדית בצורה "פיצ'וטו" אדגר דה פיצ'וטו – בנקאי שווייצרי, יהודי יליד לבנון
תפיסה (פירושונים)

האם התכוונתם ל... תפיסה (תפישה, פרצפציה) – תהליך סיווג ופענוח של גירויים המגיעים דרך החושים, במטרה להעניק משמעות לסביבה תפיסת זמן תפיסת עומק תפיסה שגויה תפיסה שמיעתית תפיסה על-חושית תפיסת עולם (או השקפה) (אנ') יהדות: תפיסה (משפט עברי) – מושג במשפט העברי תפיסת הבית – מצב רכוש במשפט העברי תפיסת קידושין – מושג הלכתי בדיני קידושי משפט: תפיסת נכס (או הפקעת עראי) (אנ') חיפוש ותפיסה עיקול החרמת רכוש (אנ') חילוט פלישה (מקרקעין) פוליטיקה וביטחון: תפיסת קרקעות ביהודה ושומרון תפיסת הביטחון של ישראל
בית מגדל

בית מגדל הוא טירה קטנה, שבה יש מגדל בודד. מגדל זה בנוי מאבן והוא משמש להגנה ולמגורים. סוג זה של טירות היה נפוץ בימי הביניים, באזורים בהם שלטה האצולה הזוטרה, בלא כפיפות משמעותית לאצולה הבכירה או למלך. בית המגדל איפשר מגורים ושליטה של משפחת האצולה הזוטרה המקומית באזור החקלאי ששייך לה. הוא איפשר לה להתבצר מפני החקלאים הכפופים לה ואיפשר לה לאסוף אותם אל תוך הביצור כדי להגן עליהם. הוא איפשר לה לאחסן את המסים שהיא גבתה מהחקלאים במקום בטוח מפני גנבים, כמו גם מפני גובי המיסים של מי שמתיימר ליצג שלטון כללי רופף. באירלנד, למשל, נבנו בין המאה ה-14 למאה ה-17 כמעט שלושת אלפים בתי מגדל. במאה ה-18 וה-19, איבדו הטירות (מכול הסוגים) הרבה מהערך ההגנתי שלהן עקב התקדמות הטכנולוגית של ארטילריה. בנוסף, איבדו גם את תפקידן בשמירה על הסדר המקומי. בתקופה זו, האצולה, שאיבדה גם היא ממעמדה, כבר לא הצליחה לעמוד בהוצאות אחזקתן של הטירות. טירות גדולות נמכרו לעשירים, או שהפכו למוזיאונים ובתי מלון. לעומתן, נמכרו בתי מגדל לאנשים אמידים, שאינם עשירים באופן קיצוני, אך חובבי היסטוריה, שמעוניינים לגור במבנה לשימור. בתי מגדל אחרים הפכו למסעדות כפריות. ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
חופמי עקום-מקור

חופמי עקום-מקור (שם מדעי: Anarhynchus frontalis) הוא מין עוף יחיד בסוגו במשפחת החופמיים האנדמי לניו זילנד ומצוי בסכנת הכחדה. החופמי נפוץ בשני האיים של ניו זילנד. אורכו של החופמי 20–21 ס"מ ומשקלו 43–71 גרם. החופמי בעל צוואר, חזה ובטן לבנים עם כיפה כהה ופס שחור על הסנטר. האזור סביב העיניים אפור, אך מעליו פס לבן. המקור שחור ומעוקל הצידה בשונה משאר החופמיים. יש מעט מאוד הבדלים בין הזכר לנקבה. חופמי זה מצוי על חלוקי אבנים סביב חופי הנהרות והגדות בניו זילנד והוא מצויד במקור איתו הוא יכול לשלוף מהאבנים רכיכות וסרטנים קטנים בקלות יחסית. בניו זילנד אין טורפים יבשתיים, וכך החופמי יכול לאכול עם המקור בלי לכופף את ראשו ולפקוח עין על השמיים משם מגיעים עופות דורסים. מדיה וקבצים בנושא חופמי עקום-מקור בוויקישיתוף חופמי עקום-מקור, באתר ITIS (באנגלית) חופמי עקום-מקור, באתר NCBI (באנגלית) חופמי עקום-מקור, באתר האנציקלופדיה של החיים (באנגלית) חופמי עקום-מקור, באתר GBIF (באנגלית) חופמי עקום-מקור, באתר אנציקלופדיה בריטניקה (באנגלית) חופמי עקום-מקור באתר הרשימה האדומה של IUCN
אלכסנדר קמינסקי

אלכסנדר קמינסקי (28 בינואר 1903 – 15 במרס 1978) היה מורה, סופר והיסטוריון פולני. במהלך כיבוש פולין על ידי גרמניה הנאצית במלחמת העולם השנייה הנהיג התנגדות תחת שמות צופן. במהלך מלחמת העולם השנייה שירת בארמייה קראיובה והיה העורך הראשי של עיתונו החשאי של הארגון, Biuletyn Informacyjny. לאחר מותו הוכר כ "חסיד אומות העולם" על ידי יד ושם ב-5 במאי 1991. Kamienie na szaniec (1943); פורסם גם באנגלית, תחת השם Stones for the Rampart (London, 1945). Wielka Gra (1942, 1981) Przodownik. Podręcznik dla kierowników oddziałów Zawiszy (cz. 1-2, December 1942, II 1943, III 1944) Zośka i Parasol. Opowieść o niektórych ludziach i niektórych akcjach dwóch batalionów harcerskich Józef Grzesiak "Czarny" Antek Cwaniak (1932) Książka wodza zuchów (1933) Krąg rady (1935) Narodziny dzielności Andrzej Małkowski (1934) מדיה וקבצים בנושא אלכסנדר קמינסקי בוויקישיתוף George J. Lerski, review of Polish-Jewish Relations during the Second World War by Emmanuel Ringelblum, Joseph Kermish, Shmuel Krakowski, Dafna Allon, Danuta Dabrowska and Dana Keren, in The Catholic Historical Review 65:1 (1979), pg. 98. אלכסנדר קמינסקי, באתר יד ושם (באנגלית)
מקלעון

האם התכוונתם ל... השם מקלעון ניתן בצה"ל לשני כלים שהיוו גשר בין מקלע לרובה סער אוטומטי: מקלעון FN FAL - גרסת רובה אוטומטי עם דורגל לרומ"ט FN FAL רובה בראונינג אוטומטי (BAR)
גדעון סהר

גדעון סהר (נולד ב-1952) הוא מנתח לב וריאות, מנהל המחלקה לניתוחי חזה ולב במרכז הרפואי סורוקה (ממרץ 2006), פרופסור לכירורגיית חזה באוניברסיטת בן-גוריון בנגב. סהר עוסק בניתוחי מעקפים, ניתוחי מסתמים ותיקוני מסתמים, כירורגיה של אבי העורקים, ניתוחים זעיר פולשניים, ניתוחים ללא שימוש במכונת לב-ריאה וכן בהשתלת לב וריאות. סהר הוא בוגר הפקולטה לרפואה של האוניברסיטה העברית בירושלים. סהר בעל תואר מוסמך במינהל מערכות בריאות (MHA) של בית ספר למינהל עסקים על שם רקנאטי באוניברסיטת תל אביב ותואר מוסמך בכירורגיה, שאותו סיים בהצטיינות. סהר התמחה בבית חולים בילינסון, במחלקה לניתוחי חזה ולב בניהולו של פרופ' ברנרדו וידנה. הוא השתלם בניתוחי חזה בבית חולים Erasem בבריסל (אנ'), בבית חולים Pompidou Medical Center בפריז (אנ') ובבית החולים מאונט סיני בניו יורק.[דרוש מקור] בין השנים 2003–2006 ניהל סהר את היחידה להשתלות לב בבית החולים בילינסון. מאז חודש מרץ 2006 מנהל סהר את המחלקה לניתוחי חזה ולב במרכז הרפואי האוניברסיטאי סורוקה, בבאר שבע. בדצמבר 2011 ביצע סהר, לראשונה בישראל, השתלה של מסתם לב ללא תפרים בטכנולוגיה רפואית מתקדמת וחדשנית. בשנת 2011 הוגדר "שיאן השכר במגזר הציבורי" לאותה שנה, כשהשתכר 1.5 מיליון ש"ח. סהר מכהן כיושב ראש ועדת הבחינות של המועצה המדעית של מנתחי הלב בישראל. משנת 2011, מכהן כיו"ר איגוד מנתחי הלב בישראל. סהר ורופאי מחלקתו עוסקים במחקר קליני ובמחקר בסיסי במגוון נושאים: פיזיולוגיה והיסטולוגיה של עורקי השד ושל עורק היד (Radial artery) אופטימיזציה של שימוש במעקפים עוקבים (Sequential) ביוכימיה של פרפור פרוזדורים (מחקר משותף) אי־סנכרון בהתכווצות הלב בקרב חולים עם ירידה בינונית עד קשה בתפקוד חדרי הלב המו־דינמיקה של שסתומי הלב טיפול בנוגדי קרישה לאחר השתלת שסתומים ביולוגיים הפחתת נזק קוגניטיבי היבטים פסיכו־סוציאליים של מחלות לב והאשפוז במחלקה לניתוחי לב פרופ' גדעון סהר, מנהל המחלקה לניתוחי חזה, באתר בית החולים סורוקה המחלקה לניתוחי חזה ולב, המרכז הרפואי סורוקה סגל הפקולטה לרפואה, אוניברסיטת בן-גוריון - פרופ' גדעון סהר פרופ' גדעון סהר - רק דברים טובים ישי קרוב, "מסתם לב לאדם - מרקמת לב של סוס", באתר ערוץ 7, 21 בנובמבר 2011 טל שחף, בן זהבי, רותם סלע, שיאן השכר הציבורי: פרופ' גדעון סהר עם 1.5 מיליון שקל, באתר nrg‏, 10 באוקטובר 2011 רוני לינדר, "פרופ' גדעון סהר אינו צריך להצטדק על השכר שהוא מקבל בסורוקה", באתר TheMarker‏, 24 באוקטובר 2011
בחירות 2019

האם התכוונתם ל... הבחירות הכלליות בדנמרק 2019 הבחירות ללוק סבהה (2019) הבחירות הכלליות בממלכה המאוחדת 2019 הבחירות המקדימות במרצ (2019) הבחירות לדומה העירונית של מוסקבה (2019) הבחירות לכנסת העשרים ואחת הבחירות לכנסת העשרים ושתיים הבחירות למושל סנקט פטרבורג (2019) הבחירות לנשיאות אוקראינה 2019 הבחירות לנשיאות אפגניסטן 2019 הבחירות לנשיאות קזחסטן 2019 הבחירות הפרלמנטריות באסטוניה 2019 הבחירות לפרלמנט האירופי 2019 הבחירות לראשות הליכוד (2019) הבחירות לראשות העבודה (2019) הבחירות לרשויות המקומיות ברוסיה (2019)
חוק ועדות הכנסייה הנבחרות

חוק ועדות הכנסייה הנבחרות (באנגלית: Select Vestries Bill) או, בשמו המלא החוק לפיקוח עדיף על ועדות כנסייה נבחרות (A bill for the better regulating of Select Vestries) הוא הצעת חוק המובאת לדיון בפני בית הלורדים במהלך טקס פתיחת הפרלמנט - הטקס הפותח את המושב השנתי של בית הנבחרים. הצעת החוק עולה לדיון טקסי בלבד, בתום הנאום מן הכס של מלכת בריטניה, משהלורדים מתבקשים לדון בתוכן הנאום. מטרת הדיון היא להראות באופן סמלי כי לפשוטי העם הזכות לקבוע את סדר הדיונים בפרלמנט כרצונם, ואין הם כפופים לכס. הצעת החוק מובאת לקריאה ראשונה על ידי הלורד יושב הראש, באופן דומה לטיפול בחוק הפעולות הבלתי חוקיות המובא לדיון בפני הבית התחתון. החוק מתייחס לוועדות כנסייה נבחרות שהוקמו בכל קהילה וקהילה מכוח חוק העניים. ועדות אלו נפגשו בחדר המלתחה של הכנסייה המקומית על מנת לקבוע כיצד יגבו כספים וכיצד יחולקו לעניים - שיטה של מתן סעד חברתי לנזקקים בחברה בה לא היה מקובל שהשלטון מעניק סעד זה. במהלך השנים הפכו גופים אלה לגופים מושחתים ביותר, וחוק הפיקוח על ועדות הכנסייה הועבר לראשונה בשנת 1802 (ותוקן ב-1803). מנהגים הקשורים לפתיחת הפרלמנט ההיסטוריה של נוהג הדיון בחוק לאחר הנאום מן הכס ערך זה הוא קצרמר בנושא הממלכה המאוחדת ובנושא חוק ומשפט. אתם מוזמנים לתרום לוויקיפדיה ולהרחיב אותו.
אקומאן

אקומאן (באווסטית: Akəm Manō; בפהלווי: Akōman; בפרסית: اکومن) הוא אחד מהדיווים הראשיים בדת הזורואסטרית. משמעות שמו היא "הרוח (או: המחשבה) הרעה". הוא זורע מחשבות רעות ופילוג בקרב הבריות, והוא משתקף בצערם של בני האדם. בחבור האנציקלופדי "דינכּרד" (המאה התשיעית) נאמר כי: ”מי אשר אקומאן שוכן בגופו - זה הוא סימנו: הוא קר במעשים טובים, בעל קשר רע לטובים, קשה בעשיית שלום, אויב של חסר רכוש, הוא עצמו קמצן.” ”צריך להיזהר מחוסר סדר, שכן כאשר אדם מאפשר לחוסר סדר להיכנס אל גופו, אקומאן נכנס יחד אתו, וכאשר אקומאן נכנס [לגוף], קשה לאדם לבצע את הפעולות הטובות.” באחרית הימים הוא יילחם נגד והמן, אחד האמשא ספנדאן, שאחראי על הרוח (או: המחשבה) הטובה. בשאה נאמה של פרדוסי, רוסתם הורג שד בשם "אכְּוַאן-י דיו" (השד אכְּוַאן; اکوان دیو). ייתכן כי השם "אכְּוַאן" הוא שיבוש או צורה שונה של השם "אקומאן", סברה הנתמכת בכך שהשד אכואן הוא בעל מחשבות סוטות ורעות. תרגום של דינכרד, כרך 6, פס' 20, מתורגם אצל שאול שקד, "מגמות איזוטריות בדת הזורואסטרית," דברי האקדמיה הישראלית למדעים, כרך 3, חוברת 7, תשכ"ח, עמ' 132. Denkard, Book 6, para. 193 (translation by Darab Dastur Peshotan Sanjana, 1907). J. Duchesne-Guillemin, “Akoman,” Encyclopædia Iranica, I/7, pp. 728-729. The Shahnama of Firdausi, translated into English by Arthur and Edmond Warner, London 1908, part 4. Th. Nöldeke, Das iranische Nationalepos, Berlin and Leipzig, 1920, p. 10, n. 7. DJ. Khaleghi-Motlagh, “Akvan-e Div,” Encyclopædia Iranica, I/7, p. 740.
אריה בר דרומא

אריה בר דרומא (נולד ב-1949) הוא כנר, ויולן ומלחין ישראלי. בר דרומא נולד בצ'רנוביץ שבאוקראינה. בגיל 6 החל ללמוד כינור ובגיל 12 זכה בפרס בפסטיבל יוקרתי לכישרונות צעירים בבוקרשט, רומניה. ב-1965 עלה לישראל עם משפחתו והמשיך את לימודיו אצל רמי שבלוב. בר דרומא הוא בוגר בית הספר תלמה ילין, ובעל תואר שני במוזיקה ותואר ראשון במוזיקולוגיה מאוניברסיטת תל אביב. בנוסף, מכהן כסולן ומנגן מוזיקה קאמרית עם "אנסמבל הסולנים הישראלי", אותו יסד בשנת 1979. בר דרומא היה חבר בתזמורת הקאמרית הישראלית מאז 1977. בשנים 2010-2003 כיהן כמנכ"ל התזמורת הקאמרית הישראלית וכן מנהל השיווק ומנהל ההפקות של התזמורת. בזמן כהונתו כמנכ"ל התזמורת, הוביל בר דרומא תוכנית הבראה כלכלית שצימצמה את הגירעון השוטף עד לייצוב המאזן, ובכך אפשרה את המשך קיום התזמורת. מ-2010, לאחר סיום תפקידו כמנכ"ל, חזר לשמש כוויולן ראשי של התזמורת, תפקיד בו החזיק עד לפרישתו מן התזמורת ב-2012. בסמוך לתקופה זו הקים ביחד עם גלעד הילדסהיים הרכב מיתרים שנקרא "אנסמבל רלבנט", המורכב מ-15 נגנים ללא מנצח. בר דרומא מנהל קריירה סולנית בארץ ובחו"ל ומוזמן באופן קבוע להופיע בפסטיבלים בינלאומיים, בכיתות אמן למוזיקה קאמרית וקומפוזיציה וכן לשמש שופט בתחרויות בינלאומיות. יצירותיו זכו לתגובות נלהבות של הקהל והביקורת בישראל, ארצות הברית, גרמניה, יוון, רוסיה וסינגפור.[דרוש מקור] אריה בר דרומא שימש כמנכ"ל אנסמבל סולני תל אביב בין השנים 2014–2018. אריה בר דרומא, סרטונים בערוץ היוטיוב מנכ"ל חדש לאנסמבל סולני תל אביב, באתר "הבמה" טלי חרותי-סובר, התזמורת הקאמרית הישראלית: מספינת דגל למפעל כושל וכל הדרך חזרה, באתר TheMarker‏, 13 באוגוסט 2007 מרב יודילוביץ', רלבנטים מתמיד, באתר ynet, 13 בדצמבר 2010 עומר שומרוני, ‏השחקן החדש בשכונה אנסמבל רלבנט, באתר גלובס, 23 בדצמבר 2010
ילדות רעות

האם התכוונתם ל... ילדות רעות (סרט) – סרט אמריקאי משנת 2004 ילדות רעות (מחזמר) – מחזמר המבוסס על הסרט ילדות רעות (סדרת טלוויזיה) – סדרת טלוויזיה ישראלית ששודרה בערוץ 24 ב-2006 ילדה רעה (סרט קולנוע מערב-גרמני מ-1990)